

 ARHIV REPUBLIKE SLOVENIJE

**MEDNARODNI DAN ARHIVOV**

**v znamenju dostopnosti arhivskega gradiva ranljivim skupinam in 120-letnice slovenskega filma**

Arhiv Republike Slovenije vas vljudno vabi na **Mednarodni teden arhivov (9.−13. 6. 2025) in Mednarodni dan arhivov (9. 6. 2025)**, ki bosta letos posvečena **dostopnosti arhivov in arhivskega gradiva najširšim skupinam uporabnikov, na ravni Arhiva Republike Slovenije pa 80. obletnici njegove ustanovitve in 120-letnici slovenskega filma**. Pridružujemo se pobudi Mednarodnega arhivskega sveta (angleško [International Council on Archives](https://www.ica.org/international-archives-week/about-international-archives-week/) − ICA) pod geslom [#arhivizavse](https://www.ica.org/event/international-archives-week-2025-archivesareaccessible-archives-for-everyone/), s poudarkom na inkluzivnosti in dostopnosti javnih arhivov s pomočjo sodobnih tehnologij in digitizacije.

**Dogodki ob Mednarodnem dnevu arhivov – 9. junij**

V **ponedeljek, 9. junija 2025**, v Arhivu Republike Slovenije na Poljanski cesti 40 v Ljubljani pripravljamo pester program:

* **10:00** – **Javno vodstvo** po novi stavbi arhiva s predstavitvijo prilagoditev arhivskega gradiva za ranljive skupine in ogledom razstave **Od filma do arhiva** ob 120-letnici slovenskega filma.
* **11:00** – **Predvajanje kultne slovenske komedije To so gadi (1977)** režiserja Jožeta Bevca, prilagojene ranljivim skupinam z zvočnim opisom, tolmačenjem v slovenski znakovni jezik in podnapisi.
* **13:00** – **Javno vodstvo** po novi stavbi arhiva s predstavitvijo prilagoditev arhivskega gradiva za ranljive skupine in ogledom razstave **Od filma do arhiva** ob 120-letnici slovenskega filma.

**Razstava »Od filma do arhiva«**

Mednarodni teden arhivov bo potekal **od 9. do 13. junija 2025**. V tem času bo v razstavišču Arhiva Republike Slovenije na **Poljanski cesti 40 v Ljubljani** na ogled brezplačna razstava **Od filma do arhiva,** posvečena 120-letnici slovenskega filma.

Razstava, ki vas bo popeljala skozi pionirsko dobo slovenskega filma s projekcijami, panoji in izbranimi predmeti, bo na ogled **do 30. septembra 2025**.

Avtorji razstave so Primož Frajle, Tatjana Rezec Stibilj in Primož Tanko, za filmske projekcije in reprodukcije gradiva je poskrbel Borut Jurca, za oblikovanje panojev pa Gregor Ivanušič.

Pridružite se nam na nepozabnem potovanju v svet slovenske filmske zgodovine!

Vljudno vabljeni!